CELEX: C2007/155/74
Language: mt
Date: 2007-07-07 00:00:00
Title: Kawża T-180/07: Rikors ippreżentat fl- 24 ta' Mejju 2007 — Promomadrid Desarrollo Internacional de Madrid vs L-UASI (MADRIDEXPORTA)

7.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 155/41
            
         Rikors ippreżentat fl-24 ta' Mejju 2007 — Promomadrid Desarrollo Internacional de Madrid vs L-UASI (MADRIDEXPORTA)
   (Kawża T-180/07)
   (2007/C 155/74)
   Lingwa tal-kawża: L-Ispanjol
   Partijiet
   
      Rikorrenti: Promomadrid Desarrollo Internacional de Madrid S.A. (Madrid, Spanja (Rappreżentant: M. Aznar Alonso, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   Talbiet tal-parti rikorrenti
   
               —
            
            
               tiddikjara li d-deċiżjoni ta' l-Ewwel Bord ta' l-Appell ta' l-UASI, tas-7 ta' Marzu 2007, li biha ġiet miċħuda l-applikazzjoni għar-reġistrazzjoni ta' trade mark Komunitarja kumplessa Nru 4 659 553, MADRIDEXPORTA, għall-klassijiet 16, 35, 36, 38, 39, 41 u 42, tmur kontra r-Regolament tal-Kunsill (KE) 40/94 dwar it-trade mark Komunitarja;
            
         
               —
            
            
               tiddikjara li t-trade mark Komunitarja kumplessa Nru 4 659 553, MADRIDEXPORTA, għall-klassijiet 16, 35, 36, 38, 39, 41 U 42 ma taqax fil-kamp ta' applikazzjoni ta' l-Artikolu 7(1)(ċ) tar-Regolament Nru 40/94 iżda f'dak ta' l-Artikolu 7(3) ta' l-imsemmi Regolament;
            
         
               —
            
            
               tikkundanna lill-UASI u, jekk ikun il-każ, l-intervenjenti, ibatu l-ispejjeż.
            
         Motivi u argumenti prinċipali
   
      Trade mark Komunitarja kkonċernata: Trade mark kumplessa “MADRIDEXPORTA” (applikazzjoni Nru 4 659 553) għall-klassijiet 16, 35, 36, 38, 39, 41 u 42.
   
      Deċiżjoni ta' l-eżaminatur: Ċaħda ta' l-applikazzjoni.
   
      Deċiżjoni tal-Bord ta' l-Appell: Ċaħda ta' l-appell.
   Motivi invokati: Applikazzjoni żbaljata ta' l-Artikolu 7(1)(ċ) tar-Regolament (KE) Nru 40/94, dwar it-trade mark Komunitarja.